Komission asetus N:o 17/66/Euratom, annettu 29 päivänä marraskuuta 1966, malmien, lähtöaineiden ja erityisten halkeamiskelpoisten aineiden pienten määrien siirron vapauttamisesta hankintaa koskevan luvun määräysten soveltamisesta



Virallinen lehti nro 241 , 28/12/1966 s. 4057 - 4058

Tanskank. erityispainos: Sarja I Alue 1965-1966 s. 0259

Englannink. erityispainos: Sarja I Alue 1965-1966 s. 0297

Kreikank. erityispainos: Luku 12 Nide 1 s. 0037

Espanjank. erityispainos: Luku 12 Nide 1 s. 0119

Portugalink. erityispainos: Luku 12 Nide 1 s. 0119

Suomenk. erityispainos Alue 12 Nide 1 s. 0025

Ruotsink. erityispainos Alue 12 Nide 1 s. 0025



KOMISSION ASETUS N:o 17/66/EURATOM, annettu 29 päivänä marraskuuta 1966, malmien, lähtöaineiden ja erityisten halkeamiskelpoisten aineiden pienten määrien siirron vapauttamisesta hankintaa koskevan luvun määräysten soveltamisesta EUROOPAN ATOMIENERGIAYHTEISÖN KOMISSIO, joka ottaa huomioon Euroopan atomienergiayhteisön perustamissopimuksen määräykset ja erityisesti sen 2 artiklan d alakohdan sekä 74, 77, 124 ja 161 artiklan, sekä katsoo, että tutkimuksessa yleisesti käytettävien ydinaineiden määrä on kasvanut 19 päivänä joulukuuta 1961 annetun komission asetuksen N:o 10 voimaantulon jälkeen, ja yhteisön ydinaineiden hankintatilanne mahdollistaa toisaalta malmien ja lähtöaineiden ja toisaalta erityisten halkeamiskelpoisten aineiden 74 artiklassa määrätyn vapautuksen soveltamisen siten, että kaikille käyttäjille turvataan säännöllinen ja yhdenvertainen hankinta, ON ANTANUT TÄMÄN ASETUKSEN: 1 artikla Perustamissopimuksen hankintaa koskevan VI luvun määräysten soveltamisesta vapautetaan malmien sekä uraanin ja toriumin lähtöaineiden: - siirto yhteisössä ja yhteisöön tuonti määriltä, joiden uranium- ja/tai toriumsisältö on toimitusta kohden enintään yksi tonni rajan ollessa kummallakin aineella enintään viisi tonnia vuotta ja käyttäjää kohden, - vienti yhteisöstä määriltä, joiden uraani- ja/tai toriumsisältö on enintään yksi tonni rajan ollessa kummallakin aineella viisi tonnia vuotta ja viejää kohden. 2 artikla Perustamissopimuksen hankintaa koskevan VI luvun määräysten soveltamisesta vapautetaan erityisten halkeamiskelpoisten aineiden siirto yhteisössä ja yhteisöön tuonti enintään 200 gramman suuruisilta määriltä uraani-235:tä, uraani-233:a tai plutoniumia rajan ollessa toimitusta kohti 1 000 grammaa jokaisella aineella vuotta ja käyttäjää kohti, sanotun kuitenkaan rajoittamatta tuotavien aineiden osalta yhteisön kolmansien maiden kanssa tehtyjen sopimusten määräysten soveltamista. 3 artikla Kaikkien tämän asetuksen 1 ja 2 artiklassa vahvistetun vapautuksen piiriin kuuluvien vientiä ja tuontia harjoittavien henkilöiden ja yhteisössä kuljetuksia suorittavien jakelijoiden on toimitettava neljännesvuosittain hankintakeskukselle kaikista tällaisista toimituksista luettelo, jossa on mainittava: a) hankintasopimuksen tekopäivä; b) sopimuspuolten nimet; c) aineen tuotantopaikka; d) tuotteiden kemiallinen ja/tai fysikaalinen luonne; e) määrät metrisen järjestelmän yksikköinä(); f) malmien, lähtöaineiden ja erityisten halkeamiskelpoisten aineiden käyttö. Neljännesvuosittaiset listat on toimitettava keskukselle kuukauden kuluessa laskettuna sen neljännesvuoden, jonka aikana tässä asetuksessa tarkoitetut toiminnot on suoritettu, loppumisesta. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Asetuksella kumotaan ja korvataan 29 päivänä marraskuuta 1961 annettu komission asetus, joka julkaistiin Euroopan yhteisöjen virallisessa lehdessä 20 päivänä tammikuuta 1962. Tehty Brysselissä 29 päivänä marraskuuta 1966. Komission puolesta Puheenjohtaja P. CHATENET () Edellä tarkoitetut ilmoitukset annetaan malmien ja lähtöaineiden sisältämästä uraanista tai toriumista kiloina ja erityisten halkeamiskelpoisten aineiden sisältämästä uraani-233:sta, uraani-235:stä tai plutoniumista grammoina. Desimaaliluvut pyöristetään alempaan tai ylempään kokonaislukuun, sen mukaan onko desimaaliosa yli vai alle 0,5. Kun desimaaliosa on 0,5, luku pyöristetään ylempään tai alempaan kokonaislukuun sen mukaan, onko desimaalipilkkua ennen oleva luku parillinen vai pariton.